cyanic-selkie/wikianc huggingface dataset:
NGC 852
Податоци од набљудување
Според морфолошката класификација на галаксиите, NGC 852 е од видот SBbc. Видливиот сјај со голо око изнесува 13,4 m, а оној во рамките на интервалот од минималната до максималната честота 14,2 m, додека површинскиот сјај изнесува 13,6 m/лм2. NGC 852 има привидни димензии од 1,3' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 8 м 55,2 с, а неговата деклинација, односно висината на лакот на тој агол, - 56° 44' 12". Положбениот агол на објектот е во износ од 74°.
Други поделби
Проучување на NGC 852 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 8195. Во рамките на атласот на длабокото небо, Уранометрија 2000.00, објектот припаѓа на групата означена со бројот 418; додека во Каталогот на основни ѕвезди (GSC) е групиран под бројот 8486.
Освојувачи на медали на Зимските олимписки игри 1956
Во списокот на освојувачи на медали по земји на Зимските олимписки игри 1956 се наведени сите земји-учеснички на игрите кои освоиле медали. Најуспешна нација на игрите била репрезентацијата на Советскиот Сојуз, која на своето прво учество на Зимските олимписки игри освоила 7 златни од вкупно 16 медали.
Список по земји
Списокот е направен според информациите добиени од Меѓународниот олимписки комитет (МОК) и е во склад со прописите утврдени од страна на МОК за составување на ваквите списоци. Според прописите, земјите во списокот се претставени со нивните национални олимписки комитети, а се подредени по бројот на освоени златни медали. Доколку се случи две или повеќе земји да имаат еднаков број на освоени златни медали, подредувањето продолжува по освоените сребрени, па по освоените бронзени медали. Доколку се случи две или повеќе земји да имаат освоено ист број на златни, сребрени и бронзени медали, тогаш тие заземаат исто место во списокот и се прикажани според редоследот на првата буква во абецедата.
Париз-Ница 2021
Париз-Ница 2021 — 79. издание на велосипедската етапна трка Париз-Ница, која се одржала помеѓу 7 и 14 март како четврти настан во сезоната на Светската турнеја.
Екипи
Бидејќи Париз-Ница е настан од Светската турнеја, сите деветнаесет UCI World Tour екипи биле автоматски поканети и се обврзани да учествуваат на трката. Покрај нив, биле поканети и четири професионални континентални екипи. Секоја екипа настапила со по шест возачи, со што вкупно имало 161 возач, од кои 127 ја завршиле трката.
Црква „Св. Никола“ - Корнишор
Црквата се наоѓа на источниот крај на селото. Претставува трикорабна базилика со трем на југ и камбанарија на исток до апсидата. Живописана е во 1877 г. од Божин Стаменитов од Пазар.
Петрово (Ениџевардарско)
Петрово — ениџевардарско село во Егејска Македонија, Република Грција.
Историја
Петрово е во Солунското Поле од десната страна (на запад) од реката Вардар. Според податоците од на Крсте Мисирков од 1900 годиниа, објавени во неговото списание „Вардар“, селото Петрево е населено исклучиво со Македонци, има 110 куќи и припаѓало на пазарската каза. Селото било чифлик. Во 1903 година, во селото живееле 620 жители, Македонци.
Олга Спесивцева
Олга Александровна Спесивцева 18ти јули – 16 септември 1991 година) била  руска балерина чија сценска кариера траела од 1913 до 1939 година.
Таа била една од најдобрите примабалерини на дваесеттиот век. Олга имала одлична класична техника, беспрекорен стил и сценска духовност кои се сметале за олицетворение на романтичната балерина.
Биографија
Олга Спесивцева е родена во Ростов на Дон, ќерка на оперски пејач и неговата сопруга. По смртта на нејзиниот татко, таа била испратена во сиропиталиште со театарски врски во Санкт Петербург, кој бил центар на културата. Влегла во Царската балетска академија во Санкт Петербург во 1906 година, каде што била ученичка на Клавдија Куличевскаја, а подоцна и на Евгенија Соколова и Агрипина Ваганова.
По дипломирањето во 1913 година, таа се придружила на компанијата Мариински театар, каде што е промовирана во солист во 1916 година. Исклучителна романтична балерина со совршена техника, идеално прилагодена за улоги како Жизел и Одет-Одил во Лебедово Езеро, таа брзо станала една од најпознатите, и најфасцинантните балерини во друштвото.
Во 1916 година, Сергеј Дјагилев ја поканил на турнеја со Балетите Руси во Соединетите Американски Држави, каде танцувала со Васлав Ниџински во „Ле спектар де ла Роуз“, „Лес Силфид“ и „Сината птица де декс“ од Заспаната убавица. Во 1918 година се вратила во Мариински, преименуван во Театар за опера и балет во Петроград по Руската револуција во 1917 година. Таа била унапредена во ранг на балерина. Во тоа време таа била речиси непозната на Западот.
Таа продолжила да настапува со „Балетите руси“ во странство, танцувајќи го ликот „Аурора“ во познатата „Заспаната принцеза“ на Дјагилев во Лондон во 1921 година и во „Театро Колон“ во Буенос Аирес во 1923 година. Со помош на нејзиниот поранешен сопруг Борис Каплун, болшевички функционер и личност која ја ценела уметноста, таа за последен пат ја напуштила Русија во 1924 година. Таа ја прифатила поканата да танцува како етолеј (примабалерина) во Парискиот оперски балет, каде останала до 1932 година. За тоа време, таа ја одржувала својата врска со руските балети. Во 1932 година таа направила уште едно историско гостување во Лондон, танцувајќи ја Жизел со Антон Долин од Кралскиот балет. Од 1932 до 1937 година, таа патувала со голем број друштва низ целиот свет, изведувајќи улоги и од класичниот репертоар и од современите балети на кореографите како Мишел Фокин и Бронислава Ниџинска. Кога танцувала во странство, таа честопати била неточно фактурирана како Олга Спесива.
Спесивцева имала периоди на клиничка депресија уште во 1934 година, кога покажала знаци на ментално пореметување во Сиднеј и имала потреба од хоспитализација. Во 1937 година таа ја напуштила сцената поради нервен слом. Таа се посветила на настава, а потоа за кратко се вратила на изведба, појавувајќи се за последен пат на Театро Колон во 1939 година. Истата година, таа се преселила во Соединетите Американски Држави, каде предавала и служела како советник во Фондацијата за театар за балет во Њујорк. Таа доживеала уште еден нервен слом во 1943 година, поради што била повторно хоспитализирана.
БиБиСи произведе кратка програма за нејзиниот живот во 1964 година, а две години подоцна Антон Долин напишал книга за неа. Двете дела се насловени како „Балерина што спие“. Стручни писатели за танцување ја опишале како „најголемата руска балерина во овој период“, и „Врховната класична балерина на векот“.
Во 1998 година, рускиот кореограф Борис Ајфман ја направил хероина на неговиот балет, Црвена Жизел.
Црес
Црес е еден од островите во хрватскиот дел на Јадранско Море. Климата на островите е претежно средоземна, населението главно се занимава со полјоделство, риболов и туризам. Од полјоделството најзастепено е лозарството и одгледувањето на маслинки. Овој остров зафаќа површина од 405,78 km2, долг е 66, а широк 12 km. Населението, според пописот во 2001 изнесува 3.184. Главен град на островот е Црес.
Интегрално сметање
Интегрално сметање — една од основните и најважни дисциплини на математичката анализа. Значењето на интегралното сметање (заедно со диференцијалното сметање) е од огромно, не само за математиката, туку и општо за останатите природни науки.
Интегралното сметање може да се разгледува од различни аспекти. На пример, од една страна, интегрирањето е инверзна операција на диференцирањето; од друга страна пак, интегралот на дадена функција бројно ја/го определува определува плоштината/волуменот на фигура/тело во рамнината/просторот.
Условно, интегралите можат да се поделат на неопределени и определени. Што е разликата помеѓу нив, ќе видиме подолу.
Неопределен интеграл
Вообичаено со разгледувањето на интегралите е да се почне со неопределените интеграли. Пред да го дефинираме неопределениот интеграл, ќе го воведеме поимот примитивна функција. Имено, нека \ f(x) е произволна функција; за функцијата \ F(x) ќе речеме дека е примитивна за \ f(x) на интервалот \ [a,b] ако за секоја точка важи, каде со \ F'(x) е означен првиот извод на функцијата \ F(x).
Ако \ F_1(x) и \ F_2(x) се примитивни за \ f(x) на даден интервал, тогаш тие се разликуваат за константа \ C, т.е.:
каде \ F(x) е примитивна функција на \ f(x), а е произволен. Функцијата \ f(x) се нарекува подинтегрална функција или интегранд, а постапката на одредување на неопределениот интеграл, интегрирање.
Повообичаена ознака за интегралите (и неопределени и определени) е онаа која содржи „показател“ по која променлива е диференцирана подинтегралната функција:
Овие „додавки“ (во случајов \ dx) се нарекуваат диференцијали и може да се рече дека потекнуваат од старата ознака за изводот на функцијата. Имено, имајќи предвид дека:
се добива дека
Изразот на десната страна кажува дека изводот на функцијата \ f(x) е пресметан во однос на променливата \ x, а под знакот на интеграл ова означува по која променлива се врши интеграцијата. Оваа „назнака“ е небитна и излишна кај функции од една променлива, но клучна кај функции од повеќе променливи.
Својства на неопределениот интеграл
1. Секоја функција \ f(x) е примитивна на својот (прв) извод. Навистина, согласно дефиницијата на примитивна функција:
Според последново равенство може да заклучиме дека одредувањето на неопределен интеграл на дадена функција е обратна постапка (операција) на одредувањето на нејзиниот извод, т.е. точно е:
каде \ C е произволен реален број и се нарекува интеграциона константа. Ќе го оправдаме нејзиното постоење согласно дефиницијата за примитивна функција: за произволен реален број \ C важи:
Следи \ f(x) + C е примитивна за \ f(x), значи припаѓа во множеството од примитивни функции кое по дефиниција е неопределениот интеграл на функцијата.
2. Хомогеност: ако \ f(x) има примитивна функција, тогаш за реален број \ a \neq 0, и функцијата има примитивна функција и при тоа важи:
Исто така за функцијата имаме:
Согласно својствата 2. и 3., исто како и за диференцирањето, може да заклучиме дека интегрирањето е линеарна операција.
Основни правила за интегрирање
Постојат две основни правила за интегрирање: интегрирање по делови (парцијална интеграција) и интегрирање со замена на променливата.
1. Интегрирање по делови (парцијална интеграција): нека \ u(x) и \ v(x) се диференцијабилни функции на даден интервал (или множество). Ако за функцијата \ u'(x)v(x) постои примитивна функција, тогаш таа постои и за \ u(x)v'(x) при што точно е следново равенство:
или, истото равенство изразено преку диференцијалите:
2. Интегрирање со смена на променливата: нека \ F(z) е примитивна за \ f(z) на некој интервал, а функцијата \ \phi (x) е диференцијабилна и определена така, што постои композицијата (составот, сложената функција):
Тогаш точно е равенството:
Таблица на основни интеграли
Специјално, за p = 0:
додека за p = -1:
Специјално, за \ a = e:
Честопати, како табличен (елементарен, основен) се наведува и интегралот:
Од наведеното, се забележува дека елементарните функции како немаат едноставни - таблични интеграли, односно не се интегрираат директно, непосредно.
Примери
Основната задача при решавањето на интегралите е со помош на разни трасформации на подинтегралните функции и секако со помош на двете основни правила за интегрирање, тие да се сведат до таблични интеграли. Меѓутоа оваа постапка не секогаш е куса, лесна и очигледна.
Според правилото за интгрирање по делово, ставаме:
1.
Напомена: изводот е помножен со \ dx зашто истиот се „бара“ по \ x!
2.
Така имаме:
Значи:
Го разложуваме тангенсот согласно неговата дефиниција, па имаме:
Ставаме смена:
Конечно имаме:
= Определен интеграл = Определениот интеграл бројно ја определува плоштината на криволинискиот трапез, односно делот од рамнината ограничен со апсцисата (x-оската), правите x=a и x=b и графикот на функцијата f(x). Ова значи дека определениот интеграл како решение има реален број, за разлика од неопределениот интеграл кој за решение има функција.
Иако целта при дефинирањето на определениот интеграл е иста, постојат повеќе еквивалентни дефиниции на овој поим. При воведувањето на поимот најчесто се користи дефиницијата на Риман или нејзината варијација - дефиницијата според Дарбу.
Најпрво ќе воведеме неколку поими кои ќе ги користиме понатаму. Нека \ f(x) е произволна реална функција определена на интервалот \ [a,b].
каде \ h(T) се нарекува чекор на разбивањето \ T.
Риманов интеграл
Нека функцијата \ f(x) е определена на интервалот \ [a,b] и нека за него избереме произволно разбивање. Дополнително, нека од секој подинтервал од интервалот \ [a,b] избереме произволна точка. Тогаш дефинираме сума:
која се нарекува Риманова или интегрална сума за функцијата \ f(x) на интервалот \ [a,b] за разбивањето \ T и избор на точки.
Римановата сума бројно ја претставува плоштината на сите правоаголници кои ја формираат скалестата фигура (видете ја сликата). Меѓутоа, таа само приближно ја определува плоштината на криволинискиот трапез. Јасно е дека, доколку во разбивањето избереме повеќе точки, разликата меѓу плоштината определена со римановата сума и вистинската плоштина ќе биде помала. За објективно да се пресмета бараната плоштина, оваа разлика мора да се оцени, т.е. да се сведе на минимум, да се стреми кон нула. Така ја имаме следнава дефиниција на поимот определен интеграл:
Ако постои ваков број \ I_R (напомена: тој може и да не постои, а воедно и не е допуштено да биде бесконечност!), тогаш функцијата \ f се нарекува интеграбилна во Риманова смисла и тогаш се пишува:
Интеграл на Дарбу
Ако изборот на точките во римановата сума на функција \ f(x) за разбивање :
го направиме на следниов начин:
тогаш така добиените суми:
се нарекуваат горна и долна сума на Дарбу соодветно.
Јасно е следново: ако го зголемуваме бројот на точки во разбивањето \ T, така се намалува разликата, што повлекува дека се намалува и разликата
Реалната функција \ f(x) е интеграбилна во смисла на Дарбу (или според Дарбу) на интервалот \ [a,b] ако за секој, постои такви што за секое разбивање  за чиј чекор е исполнето , да следи ,
што значи: разликата помеѓу сумите на Дарбу да се направи произволна. Ако функцијата ги испонува условите од дефиницијата, тогаш важи:
За реалниот број \ I_D се вели дека е определен интеграл на функцијата \ f(x) на интервалот \ [a,b] и се бележи:
Дополнително, ако функцијата \ f е интеграбилна на интервалот \ [a,b], било според Риман, било според Дарбу, тогаш важи:
односно интегралот на Риман и интегралот на Дарбу на една функција се еднакви, што значи дека дефинициите на определен интеграл на Риман и Дарбу се меѓусебно еднакви.
Напомена: во оваа статија е направен премин од Риманов интеграл на интеграл на Дарбу. Општо, меѓутоа, тие претставуваат два различни пристапи кон истиот поим.
Пресметување на определениот интеграл
Кај функциите кои имаат примитивна функција на интервалот на кој се интегрира, се користи Њутн-Лајбницовата формула (позната и како Основна теорема на анализата) која ја дава врската меѓу определениот и неопределениот интеграл. Имено, нека функцијата \ F е примитивна за функцијата \ f на интервалот \ [a,b], т.е. нека за секој важи. Тогаш точно е следново равенство:
односно истото може да се запише како:
Кај функциите кои немаат примитивна функција на интервалот на кој се интегрира, или пак имаат примитивна функција, но таа не може да се изрази преку основните функции, се пристапува кон приближно пресметување на интегралот. Приближното пресметување главно се состои во трансформација и оценка на сумите од дефинициите за определен интеграл, најчесто со помош на редови. Бројчената интеграција е особено практична ако пресметувањето се врши со помош на компјутер.
За определените интеграли важи, малку видоизменето, правилото за интегрирање по делови (парцијална интеграција) и, дополнително, за смена на променливата:
Својства
За определениот интеграл важат некои од својствата на неопределениот интеграл. Но, најпрво, подинтегралната функција мора да биде интеграбилна, т.е. определениот интеграл кој го пресметуваме да постои во множеството на реални броеви. Доволен услов таа да биде интеграбилна е да биде непрекината во секоја точка од интервалот. Дополнително, ако функцијата е интеграбилна на интервал, тогаш е интеграбилна на секој негов подинтервал.
, за секој \ a < c <b
Примена и значење
Значењето на определениот интеграл е навистина големо. Покрај важноста во рамките на самата математика, определениот интеграл е многу важна алатка и во останатите природни науки, а особено физиката.
Од самата дефиниција произлегува дека определениот интеграл:
бројно ја определува плоштината на криволинискиот трапез ограничен со \ x-оската, правите \ x=a и \ x=b и кривата \ y=f(x).
Од друга страна, со математичка манипулација, со помош на определен интеграл може да се пресмета должина на произволна крива определена со графикот на подинтегралната функција, т.е. да се пресмета должината на графикот на одредена функција. Ако функцијата \ f е определена на интервалот \ [a,b], тогаш должината на нејзиниот график почнувајќи од точката \ (a,f(a)) и завршувајќи во точката \ (b,f(b)) изнесува:
Плоштината на обвивката на телото образувано под истите услови бројно е определена како:
Примери
Начинот (техниката) на интегрирање и примената на определениот интеграл ќе ги илустрираме паралелно (заедно).
Ќе ја пресметаме плоштината на криволинискиот триаголник претставен на сликата, ограничен со \ x-оската, правата \ x = e и кривата (графикот на функцијата). Јасно е од сликата дека интервалот на интегрирање е \ [1,e] каде \ e e е|Неперовиот број - основа на природниот логаритам,. Тогаш за плоштината \ P имаме:
Имајќи предвид дека примитивна функција за е  (видете ги примерите за неопределен интеграл), согласно Њутн-Лајбницовата формула се добива:
Значи плоштината на криволинискиот триаголник изнесува точно единица.
Ќе ја пресметаме должината на графикот на функцијата од точката до точката. За должината имаме:
За \ f'(x) имаме:, од каде следи:. Така:
Значи должината на графикот на функцијата на посочениот интервал е четиринаесет третини.
Ќе го пресметаме волуменот на телото добиено со свртување на графикот на функцијата околу \ x-оската, на интервалот. Според погорната формула имаме:
Значи волуменот на телото на посочениот интервал изнесува \ \pi-единици
Ќе ја пресметаме плоштината на обвивката на телото добиено со свртување на графикот на функцијата околу \ x-оската, на интервалот \ [0,1]. Заради својствата на експоненцијалната функцијата - e^x имаме:, т.е. , па согласно формулата се добива:
Воведуваме смена:
и ги менуваме границите на интеграција согласно правилото за смена на променлива:
Следи:
Ќе ги решиме интегралите \ I_1 и \ I_2 одделно. Прво \ I_1:
(за решението на интегралот \ I_1, видете ја таблицата на основни интеграли во делот Неопределен интеграл)
Вториот интеграл - \ I_2 ќе го решиме со интегрирање по делови.
. Ставаме:
Соласно формилата за интегрирање по делови, следи:
Конечно:
Заради, добиваме:
Односно, конечно за плоштината добиваме:
Немања Петровиќ
Немања Петровиќ (17 април 1992) е српски професионален фудбалер кој играл за ФК ТСЦ Бачка Топола.
Сезона 2013-14
Петровиќ во пролетниот дел од сезоната одиграл само еден натпревар, против Јавор Матис и трипати бил на клупата за резерви. Во сезоната 2014–15, Петровиќ одигра вкупно 12 натпревари за Партизан, постигна еден гол и запиша една асистенција.
Сезона 2014-15
Петровиќ го направил својот прв настап во сезоната 2014-15 на 15 јули против ХБ Торшавн во второто квалификациско коло за Лигата на шампионите на УЕФА. Тој исто така одиграл 2 натпревари во плеј-офот 2014–15 на УЕФА Европа Лигата против Нефтчи. На 28 август 2014 година, Петровиќ и неговиот тим влегле во групната фаза на Лигата на Европа на УЕФА, по победата над азербејџанскиот клуб Нефтчи. На 18 септември 2014 година Партизан играше против Тотенхем, во 54 минути игра Владимир Волков се пожали на прекршок и Петровиќ влезе во игра и го запишал својот прв настап во групната фаза на некое европско натпреварување. На сите други натпревари во Лига Европа е на клупата освен на последниот натпревар во групната фаза каде Петровиќ играл против грчкиот клуб Астерас Триполис. Петровиќ сите 90 минути игра против Астерас како десен бек.
Репрезентативна кариера
Петровиќ го имал своето деби за српската репрезентација до 21 година под раководството на Радован Ќурчиќ во 2013 година. Тој бил член на тимот на УЕФА првенството до 21 година во 2015 година.
848
848 (Римски бројки) — престапна година според општоприфатениот календар. Тоа била 848 година од новата ера, 848. од првиот милениум, 48. од IX век и деветта од 840-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6356 и 6357 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5598 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4608 и 4609 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1601.
Бранде-Хернеркирхен
Бранде-Хернеркирхен (Brande-Hörnerkirchen) — општина во округот Пинеберг, во Шлезвиг-Холштајн, Германија.
Гранма (покраина)
Гранма (Provincia de Granma) е една од покраините во Куба. Нејзин главен град е Бајамо. Други поголеми градови се Мансаниљо (пристаниште на заливот Гваканајабо) и Пилон.
Именувана е по бродот „Гранма“, користен од Че Гевара и Фидел Кастро за да допловат до Куба со 82-члена герила.
Покраината изобилува со остатоци од кубанската револуција и кубанските војни за независност - натписи во планините кои ја опишуваат борбата од 1959 година против Фулгенцио Батиста. Постојат и многу необележани гробови од разните војни. Има и неколку напуштени рудници за злато, сребро и манган. Ова е областа каде е центарот на моќ на Раул Кастро. Се одгледува кафе во планинските региони на покраината, а за време на бербата на кафето може да има и патни блокади каде војската осигурува кафето да не биде дадено на црниот пазар.
Municipalities
Извор: Население од пописот во 2004 г. Површина според општинската прераспределба од 1976 г.
NGC 5444
NGC 5444 — елиптична галаксија во соѕвездието Ловечки Кучиња, заведена во Новиот општ каталог на длабоконебесни тела.
Телото било предмет и на други истражувања, па освен како NGC 5444 се споменува и како UGC 8974, MCG 6-31-54, CGCG 191-41.
Откривање
Телото е откриено на 1 мај 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5444 е од видот E2. Видливиот сјај со голо око изнесува 11,9 m, а оној во рамките на интервалот од минималната до максималната честота 12,8 m, додека површинскиот сјај изнесува 13,6 m/лм2. NGC 5444 има привидни димензии од 2,5' х 2'.
Други поделби
Проучување на NGC 5444 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 50080. Во рамките на атласот на длабокото небо, Уранометрија 2000.00, објектот припаѓа на групата означена со бројот 110; додека во Каталогот на основни ѕвезди (GSC) е групиран под бројот 2551. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 106.
Оле Гунар Солшер
Оле Гунар Солшер (роден на 26 февруари 1973) — поранешен норвешки фудбалер, кој го поминал поголемиот дел од својата кариера играјќи за англискиот гигант Манчестер Јунајтед, како напаѓач но исто така бил користен и како крило. Моментално е без клуб.
Во 2007 година, Солшер го најавил своето пензионирање од фудбалот, откако не успеал да се опорави од сериозна повреда на коленото. Сепак, тој останал дел од Манчестер Јунајтед откако ја преземал тренерската улога, во помладите категории на клубот. Во 2008 година, Солшер станал менаџер на резервите на Манчестер Јунајтед, пред да се врати во својата родна земја во 2011 година за да го води својот поранешен клуб, Молде, кого го доведе до нивниот прв шампионски трофеј во лигата во историјата на клубот во 2011 година, а веднаш потоа и до вториот во 2012 година. По краток престој на клупата на Кардиф Сити во 2014, во кој тој не успеал да го спаси клубот од испаѓање од Премиер лигата, Солшер се вратил во Молде во 2015 година. Кон крајот на 2018 година, Солшер бил нзаначен за привремен тренер на Манчестер Јунајтед по отпутањето на Жозе Мурињо.
Животопис
Солшер е роден во Кристијансунд, Мере ог Румсдал, како син на Ејвинд шампион во борење во грчко-римски стил, и Брита Солшер. На возраст од седум години Солшер му се приклучил на локалниот фудбалски клуб Клаусенген кој се натпреварувал во Третата дивизија на Норвешка. Некаде помеѓу 8 и 10 години, Солшер ги следел стапките на неговиот татко и тренирал борење во грчко-римски стил, но се откажал. Помеѓу 1992 и 1993, Солшер поминал една година во норвешката армија.
Тој е оженет со својата сопруга Сиље, со која имаат три деца Ноа, Карна и Елија.
Клаусенген
Солшер дебитирал за Клаусенген на возраст од 17 години во 1990. Солшер импресионирал на Ота купот кога како 17-годишник постигнал седумнаесет гола во шест натпревари. На 21 мај 1993, Клаусенген се сретнал со Молде во Купот на Норвешка, а Солшер го постигнал единствениот гол за својот тим во поразот со 6-1. Клаусенген изборил промоција во Втората дивизија на Норвешка во 1993, освјувајќи ја Третата дивизија со предност од 12 бода.
Во својата последна сезона во Клаусенген, 1994, Солшер постигнал 31 од 47-те гола на Клаусененген во Втората дивизија, помагајќи му на клубот да заврши на средината на табелата освојувајќи го 6-тото место. Во петте сезони поминати во Клаусенген, Солшер има повеќе од еден гол за клубот во просек, постигнувајќи 115 гола во 109 натпревари.
Молде
На 10 август, Солшер дебитирал во европските натпреварувања, во квалификациите за Купот на победниците на куповите, против белорускиот Динамо Минск. Молде губел на полувремето, меѓутоа Солшер успеал да изедначи во 85-тата минута. Тој исто така постигнал гол и во реваншот во кој Молде победил со 2–1 (3–2 вкупен резултат) и се пласирал во главниот жреб за Купот на победниците на куповите. На ждрепката Молде бил извлечен како противник на францускиот Париз Сен Жермен, а Солшер постигнал гол во првиот натпревар на 14 септември, кога неговиот тим загубил со 3-2 на Стадион Молде. Тој играл и во реваншот на 28 септември кога Молде бил надигран и поразен со 3–0. Молде ја завршил сезоната на 2-рото место во норвешкото првенство, со 15 бода зад шампионот Розенборг. Во неговата прва сезона во Молде, тој постигнал 20 гола во 26 натпревари во лигата. Солшер оформил одлично партнерство во нападот, со Арилд Ставрум и Оле Бјорн Сундгот – што доведува до тоа да ги нарекуваат "The Three S's" (трите С), поради првата буква во нивните презимиња.
Втората сезона во Молде, Солшер ја започнал со пораз од Розенборг со 2–0. Сепак, веќе во следниот негов натпревар на 21 април 1996 против Мос, тој постигнал хет-трик во победата со 8–0, и додал уште два во победата со 3-0 над Тромсо на 19 мај. Одличната форма на Солшер, довела до тоа тој да привлече интерес од германскиот Хамбургер и италијанскиот. Потоа тренерот на Молде, Аге Хареиде, ја одредил цената на Солшер со што го направил играчот достапен за трансфер во Евертон и поранешниот клуб на Хареиде Манчестер Сити ако им биде испалатена сума од 1.2 милиони фунти. Сепак, ниту Евертон ниту Сити во тој момент не биле подготвени да ризикуваат со купувањето на младиот норвежанец, а и интересот на Хамбургер и Каљари опаднал кога и Манчестер Јунајтед се вклучил во трката и испатил понуда вредна 1.5 милиони фунти за време на Европското првенство 1996, која од Молде подоцна била прифатена. Својот последен настап за Молде, Солшер го направил на 21 јули 1996 во победата со 5–1 над Старт, постигнувајќи го четвртиот гол во 85-тата минута, пред да го фрли неговиот дрес на трибините при прославата на голот и да добие огромен аплауз кога бил заменет. Вкупно за Молде Солшер постигнал 41 гол во 54 натпревари во сите натпреварувања.
Раните години во Манчестер Јунајтед
Солшер му се приклучил на Јунајтед на 29 јули 1996 година, и бил нешто како изненадување за навивачите бидејќи во тоа време бил речиси непознат надвор од неговата татковина и во времето кога Јунајтед сè уште се обидувале да го доведат напаѓачот на Блекбурн Роверс и англиската репрезентација, Алан Ширер, кој потоа му се приклучил на Њукасл Јунајтед за светски рекорден трансфер од 15.000.000 £. Како единствен напаѓач кој пристигнал на Олд Трафорд таа година, според очекувањата тој требало да биде резервна опција за Ерик Кантона и Енди Кол со само повремени појавувања во почетниот тим. Но, по неколку недели од неговото доаѓање било јасно дека тој ќе биде клучен дел од првиот тим, а не како што порано се претпоставувало, а исто така тој се покажал како една од најголемите и најповолните зделки во Премиер лигата во таа сезона.
Солшер го добил дресот со број 20, број со кој тој ќе настапува и во остатокот од неговата кариера во Манчестер Јунајтед. Шест минути по влегувањето во игра, тој го постигнал својот прв гол за Јунајтед во неговиот деби за клубот против Блекбурн Роверс. Тој постигнал 18 голови во Премиер лигата за Јунајтед во својата дебитантска сезона, помагајќи му на клубот да ја освои титулата во последните кола од сезоната. Веднаш потоа, Британските медиуми го нарекле Солшер "Убиец со детско лице", алудирајќи на неговиот младешки изглед и неговиот смртоносен завршен удар пред голот.
Тој можеби најдобро ќе биде запаметен како "златна-резерва", откако заработил големи признанија за одличната работа која ја вршел со влегувањето од клупата во натпреварите и големиот број на постигнати голови, имено како резерва. Сер Алекс Фергусон забележал дека Солшер има цака, додека седи на клупата да проучува како тече играта, без да го тргне погледот од акцијата. Размислувајќи за овој аспект на неговата кариера во подоцнежните години, Солшер изјавил: "Морав да мислам за себе, како можам да му направам најмногу штета на противникот ако влезам во игра? Ја студирав играта, но никогаш не ги анализирав противничките напаѓачи [...], туку обрнував внимание на грешките на одбранбените играчи и на крајните дефанзивци за да знам во која зона имам најголеми шанси.
Сезоната 1998-1999; Освојување на тројна круна
Сезоната 1998-1999 започнала лошо за Солшер и за Манчестер Јунајтед, откако тие доживеале дебакл во Черити Шилд натпреварот каде биле поразени со 3-0 од Арсенал. Оле се појавил во игра во 53-тата минута како замена за Ники Бат кога резултатот бил 1-0 за Арсенал. Својот прв погодок во сезоната тој го постигнал на 9 септември 1998, кога тој и Двајт Јорк реализирале по два гола во победата над Чарлтон Атлетик со 4-1 на Олд Трафорд. До крајот на есенскиот дел од сезоната тој постигнал уште 3 првенствени гола, два во Лига купот и еден во Лигата на шампионите. На 24 јануари 1999, тој го постигнал победничкиот погодок за Јунајтед во последната минута од натпреварот против Ливерпул, со кој го спасил неговиот тим од преигрување на Енфилд и го испратил во 5-тата рунда од ФА Купот. Подоцна Јунајтед и го освоил овој турнир. Еден од највпечатливите подвизи во кариерата, Солшер направил на 6 февруари истата година кога влегувајќи од клупата за резерви во 72-рата минута успеал да постигне четири гола во последните 12 минути во победата на Јунајтед со неверојатни 8-1 над Нотингем Форест. Крајот на фудбалската сезона 1998-1999 бил одбележан со финалето на Лигата на шампионите, кое било едно од највозбудливите во историјата на ова натпреварување. Манчестер Јунајтед бил во негатива против Баерн Минхен до почетокот на судиското продолжение во кое на сцена настапиле резервните напаѓачи на Фергусон. Најпрво Теди Шерингам го израмнил резултатот во 91-вата минута, а две минути подоцна токму Солшер, реагирал фантастично по ударот со глава на еден од неговите соиграчи за да направи целосен пресврт и да му ја донесе на својот тим втората титула европски првак. Солшер ја завршил сезоната со вкупно 18 постигнати голови (во сите турнири) и со значаен придонес за освоениот Требл.
Стартер и капитен
Солшер уште еднаш постигнал четири гола на еден натпревар, овојпат против Евертон во победата од 5-1 во сезоната 1999-2000.
По неколку сезони во кој влегувал од клупата како супер-замена, Солшер добил шанса да биде стартер во сезоната 2001-2002, во тандем со холандскиот напаѓач Руд ван Нистелрој. Тој ја искористил можноста со карактеристична иницијативност за него, принудувајќи ги Енди Кол и Двајт Јорк да седат на клупата.
Од сезоната 2002-2003, кога и Енди Кол и Двајт Јорк го напуштиле Олд Трафорд, Солшер ги имал само Диего Форлан и ван Нистелрој како конкуренти за место во почетната постава. Сепак, упорноста на Фергусон да игра со Пол Сколс зад единствениот напаѓач, Ван Нистелрој ги ограничиле можностите за место во почетниот состав на Солшер.
Сепак, нешто подоцна кога Дејвид Бекам заработил повреда, Фергусон решил да го искористи Солшер како десно крило. Во истовреме додека се докажува како добар нафрлувач на топката, норвежанецот исто така постигнувал и голови, постигнувајќи вкупно 16 гола во сезоната. Тој бил стартер и во важните натпревари на тимот, како што бил оној против Арсенал во лигата и против Реал Мадрид во четвртфиналето од Лигата на шампионите. Тој, исто така, бил и капитен на тимот во голем број на натпревари.
Во овој период Солшер играл и за Норвешка на Светското првенство 1998 и Европското 2000.
Враќање по повредата и пензионирање
Солшер го направил своето долго очекувано враќање во акција на 5 декември 2005 година, играјќи за резервите на Јунајтед против Ливерпул. Дури 2738 гледачи дошле да бидат сведоци на враќањето на популарниот норвежанец на зелениот терен. Тој го направил своето враќање во првиот тим, како замена во натпреварот против Бирмингем Сити на 28 декември. Тој потоа конечно го направил својот прв старт за повеќе од една година подоцна во натпревар од ФА Купот против Бартон Албион, пред да го одигра целиот натпревар како капитен во преигрувањето. Неговото враќање во полна кондиција полека продолжило со редовните настапи за резервите, сè додека на 8 март 2006 година, кога, за време на натпреварот против Мидлзборо, тој бил случајно удрен од страна на Уго Ехиогу, што предизвикало кршење на неговата јаболчна коска. Додека се соочувал со можноста да отсуствува во остатокот од сезоната, тој сепак се појавил како замена против Сандерленд на Велики петок.
Солшер имал многу успешна пред-сезонска турнеја во текот на летото на 2006 година и добива пофалби од страна на Фергусон, кој, исто така, рекол дека ќе го преиспита својот план да купи нов напаѓач. Тој се вратил во акција во Премиер лигата на 23 август 2006 година, кога тој постигнал погодок во натпреварот против Чарлтон во гости, неговиот прв погодок во Премиер лигата од април 2003 година. Фергусон ја искоментирал ситуацијата по натпреварот изјавуваќи дека "тоа бил голем момент за Оле, навивачите на Јунајтед насекаде во светот, играчите и вработените и сите други на крајот биле среќни што тоа се случило". Солшер опстана и никогаш не ја загуби вербата дека може да се врати во светскиот фудбал и оваа вечер доби наплата за својот труд и упорност. Сите сме во месечината за него." Тој продолжил да прави корисни работи за тимот постигнувајќи го победнички гол во Лигата на шампионите против Селтик на 13 септември, исполнувајќи ја својата пост-повредата амбиција да постигне макар уште еден гол на Олд Трафорд. Првиот гол во Премиер лигата на Олд Трафорд, по неговото враќање Солшер го постигнал на 1 октомври, кога тој ги постигнал и двата гола во победата со 2-0 против Њукасл Јунајтед. Неговата стрелачка форма продолжила кога тој го започнал гостувањето кај Виган Атлетик и постигнал прекрасен погодок за да ја заокружи победата од 3-1, и реализирал повторно против Кру Александра на 25 октомври 2006, постигнувајќи го првиот од двата гола во победата со 2-1.
По натпреварот против Рединг Солшер имал уште една операција на коленото. Сепак, тоа не била толку сериозна како неговите претходни операции, и тој бил ставен надвор од акција за само еден месец. Тој бил на располагање за натпреварот на 31 март против Блекбурн Роверс. Солшер го направил својот кам-бек по повредата против Блекбурн Роверс како доцна замена, па дури и постигнал гол во 89-тата минута за да ја запечати победата од 4-1 над Манчестер Јунајтед. Неговиот последен натпревар бил ФА Куп финалето против Челси, што не завршило како бајка за Солшер откако во екстра-времето голот на Дидје Дрогба му ја донел победата на Челси.
Во сезоната 2006-2007, Солшер оформил прекрасни партнерства со класни напаѓачи како Кристијано Роналдо, Вејн Руни и Луј Саа кој му помогнале да постигнува голови, па така тој завршил со вкупно 11 голови (7 во Премиер лигата, 2 во ФА купот, 1 во Лига купот и 1 во Европа).
На 5 јуни 2007 година, било најавено дека Солшер повторно бил подложен на мала операција откако тој објавил непријатност во коленото додека тренирал со норвешката репрезентација. Операцијата била успешна, но Солшер не успеал целосно да се опорави и го најавил своето пензионирање од професионалниот фудбал на 27 август 2007 година. На 4 септември, на натпреварот против Сандерленд, Солшер се симнал на теренот за да им каже збогум на навивачите и добил огромни овации. Од неговото пензионирање, Солшер го држи рекордот за најмногу постигнати голови за Манчестер Јунајтед како замена, постигнувајќи 28 гола од клупата за резерви.
Прошталниот натпревар
На 2 август 2008 година, се одиграл проштален натпревар во чест на Солшер, кога неговиот Јунајтед на Олд Трафорд се соочил со шпанскиот Еспањол. Над 68.000 гледачи биле присутни на натпреварот, кој бил одлучен во финишот кога замената Фрејзер Кемпбел го постигнал победничкиот гол за Јунајтед. Солшер се појавил во игра во 68-мата минута, на местото на Карлос Тевес. Тој шутирал во рамките на голот на трипати и бил заслужен за погодокот на младиот Кемпбел. По крајот на натпреварот, Солшер им се обратил на навивачите со говор, заблагодарувајќи се на персоналот, играчите, навивачите и неговото семејство.
Репрезентативна кариера
Солшер го направил своето репрезентативно деби во пријателски натпревар против Јамајка на 26 ноември 1995 година, само неколку месеци пред да се приклучи на Манчестер Јунајтед. Натпреварот завршил нерешено 1-1, а токму Оле Гунар го постигнал единствениот гол за Норвешка. Тој ја продолжи својата добра голгетерска форма постигнувајќи три гола за време на неговите први натпреварувачки настапи за репрезентацијата во текот на квалификациите за Светското првенство 1998.
Солшер играл за Норвешка и на Светското првенство 1998 како и на Европското првенство 2000. Тој формирал страшно партнерство со репрезентативниот тимски колега и екс напаѓачот на Челси Торе Андре Фло, на кое се гледа како едно од најдобрите и највпечатливите партнерства во историјата на норвешката репрезентација.
По неговиот долг список на повреди Солшер го направил своето враќање во репрезентацијата на 2 септември 2006 година, кога тој ги постигнал првиот и последниот гол во победата со 4-1 над Унгарија во натпревар од квалификациите за Евро 2008. Тие биле неговите последни голови за репрезентацијата завршувајќи со вкупно 23 гола на својата сметка.
Неговиот последен настап за Норвешка дошол во натпреварот против Хрватска во февруари 2007 година, завршувајќи со скор од 67 настапи за репрезентацијата.
Првите тренерски чекори
Солшер го потпишал својот последен договор со Манчестер Јунајтед на 31 март 2006 година, со одредба за да му дозволи да ги развие своите тренерски вештини. Тој, исто така, имал и амбасадорска улога за клубот, кога во 2006 година отпатувал за Хонгконг и играл со учениците од фудбалската школа на Манчестер Јунајтед во Хонгконг. Кога бил интервјуиран од страна на Сетанта спортс во август 2007 година, Солшер потврдил дека учи да биде тренер откако ќе се пензионира од професионалниот фудбал и ќе ги добие потребните значки по неговата последна сезона со Манчестер Јунајтед. По неговото пензионирање, Солшер работел со Сер Алекс Фергусон на Олд Трафорд, тренирајќи ги напаѓачите на првиот тим за остатокот од сезоната 2007-2008.
Како што било најавено на 20 мај 2008 година, тој ги преземал Резервите на Манчестер Јунајтед во текот на летото 2008 година. Солшер бил првиот постојан менаџер на резервниот тим на Јунајтед од 2006 година, преземајќи го тимот од Брајан Меклер и Џими Рајан, кои ја имале улогата на привремени менаџери. Тој го освоил Ланкашир Сениот купот победувајќи ги Резервите на Ливерпул со 3-2 во финалето. На 12 мај 2010 година, Солшер го освоил својот прв Манчестер Сениор куп победувајќи го Болтон Вондерерс со 1-0 на Рибок.
По кратко време откако Аге Хареиде дал оставка на позицијата селектор во норвешката репрезентација, на Солшер му била понудена можност да го преземе норвешката репрезентација; тој ја одбил, велејќи дека уште не е вистинското време за него да стане селектор на Норвешка. Последниот натпревар на Солшер како менаџер на Резервите на Манчестер Јунајтед била победата со 5–1 над Њукасл Јуанјтед на 16 декември 2010.
Молде
На 9 ноември 2010 година, Солшер потпишал четиригодишен договор со норвешкиот клуб Молде за да ја преземе тренерската функција во клубот, каде што играл пред да се пресели во Манчестер Јунајтед. Солшер продолжил да биде менаџер на Резервите на Манчестер Јунајтед до јануари 2011 година, кога го презел Молде за почетокот на новата сезона.
На 18 март 2011 година, Молде го одиграл својот прв првенствен натпревар под водство на Солшер и претрпел непријатен пораз од 3-0 од новопромовираниот клуб Сарпсборг 08. Својата прв домашен натпревар во сезоната го одиграле на 3 април, каде што и покрај тоа што дошле до пресврт од 1-0 негатива до водство од 2-1, на крајот неуспеале да ја задржат предноста и завршиле 2-2 против водачот во лигата Тромсо. Во овој натпревар бил постигнат првиот гол на Молде откако Солшер станал тренер на клубот, а тој бил дело на сенегалскиот напаѓач Папе Пате Диуф. На 17 април 2011 година, Солшер дошол до својот прва лигашки триумф со Молде во победата со 3-2 над Стабек. На 100-годишнината на Молде на 19 јуни 2011 година, тимот на Солшер го победил Согндал со 2-0 и се искачил на врвот на табелата. На 30 октомври 2011 година, Солшер ја освоил титулата во норвашката Елитсериен со Молде во својата прва година како менаџер на тимот.
На 18 мај 2012 година, Молде и дозволил на да разговараат за преземање на тренерската функција во клубот со Солшер, по отпуштањето на Алекс МекЛиш. Сепак, Солшер одлучил да остане во Молде за да избегне попречување на неговото семејство откако тие се вратиле во Норвешка.
На 11 ноември 2012 година, Молде на Солшер, ја освоил титулата во Елитсериен 2012, станувајќи шампион вторпат по ред благодарение на победата над Хонефос со 1-0, додека нивните најблиски конкуренти за титулата, Стромсгодсет загубиле со 2-1 од Санес Улф.
Во 2013, Молде доживеал тешка сезона со само 7 бода во првите единаесет натпревари. Под водство на Солшер, Молде успеал да се опорави и на крајот на сезоната, екипата завршила на шестото место со 44 бода во 30 натпревари. На 24 ноември 2013 година, Молде го победил Розенборг со 4-2 во финалето на Купот на Норвешка 2013, освојувајќи го домашниот куп за третпат во историјата на клубот, со што обезбедиле место во квалификациите за Лигата на Европа 2014-2015.
Кардиф Сити
На 2 јануари 2014, Солшер бил назначен за менаџер на Кардиф Сити. Во својот прв натпревар на функцијата, тој остварил победа над Њукасл Јунајтед со 2-1 во третиот круг на ФА Купот два дена подоцна. Кардиф потоа се борел за бодови и по поразите против, , и , Кардиф испаднал назад во Чемпионшип по само една сезона откако со 3–0 нагости биле поразени од Њукасл. На крајот на сезоната, Кардиф завршил на последното 20-то место, освојувајќи само 7 победи и 30 бода.